منموہن وارث

من موہن وارث (جنم 3 اگست 1967) پنجابی گائیک ہے ۔ من موہن وارث دا جنم ہلووال ، ضلع ہوشیارپور ، بھارتی پنجاب وکھے ہویا۔ من موہن وارث سنگتار اتے 
کمل ہیر دا وڈا بھرا ہے ۔ وارث نوں " بھنگڑے دا راجا " وی کیہا جاندا ہے ۔من موہن وارث نے سنگیت دیاں باریکیاں استاد جسونت بھنورا جی توں سکھیاں۔وارث دی پہلی میوزک ایلبم 'غیراں نال پینگھاں جھوٹدیئے'1993 وچّ رلیز ہوئی سی جو کہ بہت زیادہ پسند کیتی گئی۔اس توں بعد وارث نے کدے وی پچھے مڑکے نہیں ویکھیا اتے سفلتا دیاں پوڑیاں چڑدے چڑدے اج اس مقام اتے جا پہنچے ہن جو کہ زیادہ تر کلاکاراں لئی زندگی بھر اک سپنا ہی رہندا ہے اتے چند لوکاں نوں ہی ملدا ہے۔من موہن وارث اپنی معیاری اتے امیر گائکی لئی جانیا جاندا ہے جسدے وچّ ہلکیپن تے گھٹیاپن لئی کوئی وی جگہ نہیں۔اسدے الٹ اجکلّ دے گائک گھٹیاپن دیاں ساریاں حداں ٹپّ چکے ہن۔وارث دی سفلتا دے وچّ ایہناں دے چھوٹے بھرا سنگیتکار سنگتار دا بہت وڈا یوگدان ہے۔وارث دے شروعات توں لے کے ہن تکّ سارے گیتاں دا سنگیت سنگتار ہی تیار کردے ہن جنہاں دا سنگیت بہت ہی کمال دا اتے وکھرا ہی ہندا ہے۔وارث نے وی سنگتار دے سنگیت توں باہر کسے ہور دے سنگیت وچّ شاید ہی کدے گایا ہووے۔اجکلّ جس طرحاں پنجابی گائکی وچّ بہت زیادہ گھٹیاپن تے ہلکاپن آ چکا ہے پر وارث نے کدے وی اپنے کم نال سمجھوتہ نہیں کیتا اتے ہمیشہ سبھیاچار دے وچّ لبریز اتے اچے اتے امیر شبداولی والے دل نوں موہ لین والے گیت ہی گا رہے ہن۔

گٹھ:پنجابی گائیک
گٹھ:موسیقی
گٹھ:پنجابی لوک
گٹھ:سکھ شخصیتاں
گٹھ:جٹ